ddrg/super_eurlex huggingface dataset:
(2)

Rådet har fastslået, at yderligere tre personer har været involveret i terrorhandlinger som omhandlet i artikel 1, stk. 2 og 3, i Rådets fælles holdning 2001/931/FUSP (3), at der er truffet en afgørelse for så vidt angår disse personer af en kompetent myndighed som omhandlet i artikel 1, stk. 4, i nævnte fælles holdning, og at de bør være omfattet af de specifikke restriktive foranstaltninger, der er fastsat i forordning (EF) nr. 2580/2001.
(2)

For Frankrigs vedkommende er der sket en fejl i Kommissionens IT-system, der behandler medlemsstaternes erklæringer med henblik på at fastsætte de bruttoudgiftsbeløb, der er omfattet af finansiel disciplin. Fejlen resulterede i, at det beløb, som der er anvendt finansiel disciplin på, blev udregnet forkert, og at det beløb, som blev stillet til rådighed for Frankrig med henblik på godtgørelser derfor også blev forkert. Fejlen har ingen indvirkning på de beløb, der er fastsat for de øvrige medlemsstater.
»63:

IRAQI NATIONAL OIL COMPANY (INOC), herunder datterselskaber og associerede selskaber: CENTRAL PETROLEUM ESTABLISHMENT; NORTHERN PETROLEUM ORGANIZATION; SOUTHERN PETROLEUM ORGANIZATION; STATE ESTABLISHMENT FOR EXPLORATION OF OIL AND GAS; GAS AND STATE ESTABLISHMENT OF OIL TANKERS. Adresser: a) Jumhuriya Street, Khullani Square, P.O. Box, 476, Baghdad, Irak; b) P.O. Box 1, Kirkuk, Irak; c) P.O. Box 240, Basrah, Irak.«
(1)

For at overvåge fremskridtene hen imod de fælles mål i Europa 2020-strategien bør Kommissionen modtage et omfattende datasæt om selvstændig erhvervsvirksomhed fra medlemsstaterne, der gør det muligt at foretage sammenligningerne mellem medlemsstaterne.
4

Ved vurderingen af produktet skal der lægges særlig vægt på den eksponering, den risiko og den effektivitet, der er forbundet med alle anvendelser, der er omfattet af ansøgningen om godkendelse, men som ikke har været behandlet i risikovurderingen af aktivstoffet på EU-plan. Godkendelserne af biocidholdige produkter gives på følgende betingelser: 1) Til industriel eller erhvervsmæssig brug skal der fastsættes sikre arbejdsprocedurer og passende administrative foranstaltninger. Produkterne skal anvendes med de fornødne personlige værnemidler i tilfælde, hvor eksponeringen ikke kan nedbringes ved andre midler. 2) I betragtning af de risici, der er konstateret for overfladevand-, sediment- og jordmiljøet, må biocidholdige produkter ikke godkendes til desinfektion i stor skala, medmindre det kan godtgøres, at risikoen kan reduceres til et acceptabelt niveau. 3) For produkter, som kan føre til restkoncentrationer i fødevarer eller foder, skal behovet for at fastsætte nye eller ændre eksisterende maksimalgrænseværdier i overensstemmelse med Europa-Parlamentets og Rådets forordning (EF) nr. 470/2009 (2) eller Europa-Parlamentets og Rådets forordning (EF) nr. 396/2005 (3) undersøges, og der skal træffes alle hensigtsmæssige risikobegrænsende foranstaltninger til at sikre, at de gældende maksimalgrænseværdier ikke overskrides. 4) Produkter må ikke indgå i materialer og genstande bestemt til kontakt med fødevarer, jf. artikel 1, stk. 1, i Europa-Parlamentets og Rådets forordning (EF) nr. 1935/2004 (4), medmindre Kommissionen har fastsat specifikke grænser for migration af biphenyl-2-ol over i fødevarer, eller det ved ovennævnte forordning er blevet fastsat, at sådanne grænser ikke er nødvendige.
(5)

Den Europæiske Fødevaresikkerhedsautoritet (»autoriteten«) konkluderede i sin udtalelse af 9. juli 2015 (6), at præparatet af Saccharomyces cerevisiae MUCL 39885 under de foreslåede anvendelsesbetingelser formodes ikke at have skadelige virkninger på dyrs eller menneskers sundhed eller på miljøet. Autoriteten mente, at konklusionerne om virkning i tidligere udtalelser vedrørende de vigtigste arter bestemt til slagtning og mælkeproduktion kan udvides til mindre udbredte drøvtyggere bestemt til slagtning og mælkeproduktion. Autoriteten mener ikke, at der er behov for særlige krav om overvågning efter markedsføringen. Den har også gennemgået den rapport om metoden til analyse af fodertilsætningsstoffet i foder, der blev forelagt af det ved forordning (EF) nr. 1831/2003 oprettede referencelaboratorium.
(1)

En undersøgelse af markedssituationen og brugen af ordningen for støtte til privat oplagring af svinekød, som er indført ved Kommissionens gennemførelsesforordning (EU) 2015/2334 (3), viser, at det er tilrådeligt at overveje at nedlægge ordningen. Kommissionen har til hensigt at forelægge en forordning om nedlæggelse for Komitéen for den Fælles Markedsordning for Landbrugsprodukter med henblik på dennes udtalelse. En sådan hensigt medfører imidlertid i sig selv en risiko for, at der indgives et alt for stort antal ansøgninger til støtteordningen.
(6)

Indsigeren hævder, at ansøgningen ikke opfylder betingelserne i artikel 5, artikel 6, stk. 3 og 4, og artikel 7, stk. 1, i forordning (EU) nr. 1151/2012. Efter indsigerens opfattelse er produktets egenskaber ikke karakteristiske, da Tyrkiet har de samme klima- og jordforhold, som er et afgørende element for produktets kvalitet. Derudover har ordene »sultan« og »sultaniye« deres etymologiske ophav i Tyrkiet (dvs. Anatolien). »Soultaninas« oprindelse kan derfor henføres til Tyrkiet. Desuden hævdes et produkt ved navn »Aegean Sultana«, som ligner »Σταφίδα Σουλτανίνα Κρήτης« (Stafida Soultanina Kritis), at være registreret som beskyttet oprindelsesbetegnelse i Tyrkiet og at være blevet et varemærke. Termen »Soultanina« i den græske betegnelse vil derfor udgøre en trussel mod den tyrkiske registrerede betegnelse, skabe illoyal konkurrence og vildlede forbrugerne. Slutteligt er termen »Soultanina« homonym med en betegnelse, der allerede er opført i registret, og kan derfor ikke registreres. Ansøgningen bør derfor som helhed afslås.
(4)

De samlede tilladte fangstmængder (TAC'er) bør derfor fastlægges i overensstemmelse med forordning (EU) nr. 1380/2013 på grundlag af den foreliggende videnskabelige rådgivning og under hensyntagen til biologiske og samfundsøkonomiske aspekter, samtidig med at der sikres en retfærdig behandling af de forskellige fiskerisektorer og under hensyntagen til de holdninger, som kom til udtryk under høringen af de berørte parter.
(3)

Rådets forordning (Euratom) nr. 3954/87 (4) fastsætter de maksimalt tilladte niveauer for radioaktiv kontaminering efter en nuklear ulykke eller andre tilfælde af strålingsfare, som kan antages at ville medføre eller har medført væsentlig radioaktiv kontaminering af fødevarer og foder. Disse maksimalt tilladte niveauer er stadig i overensstemmelse med den seneste videnskabelige rådgivning, der internationalt er til rådighed i dag. Grundlaget for fastlæggelsen af de maksimalt tilladte niveauer er anført i denne forordning og er blevet revideret og beskrevet i Kommissionens Radiation Protection Publication 105 (EU Food Restriction Criteria for Application after an Accident). Disse niveauer er navnlig baseret på et referenceniveau på 1 mSv pr. år for forøgelsen af den individuelle effektive dosis ved indtagelse og på den antagelse, at 10 % af de årligt indtagede fødevarer er kontaminerede. Der gælder dog andre antagelser for spædbørn på under et år.
(2)

Fastsættelsen af en liste over energiprodukter med henblik på forordning (EU) nr. 691/2011 om europæiske miljøøkonomiske regnskaber udgør et væsentligt element for at fastlægge de fysiske energistrømsregnskabers dækningsområde, sikre statistiske datas sammenlignelighed mellem medlemsstaterne og sikre den interne overensstemmelse (balance) i de fysiske energistrømsregnskaber.
(1)

For at sikre ensartede betingelser for forsikrings- og genforsikringsselskabers beregning af forsikringsmæssige hensættelser og basiskapitalgrundlag i henhold til direktiv 2009/138/EF bør der for hver referencedato fastsættes tekniske oplysninger om de relevante risikofrie rentekurver, om de grundlæggende spreads med henblik på beregningen af matchtilpasningen og om volatilitetsjusteringerne.
(1)

I forordning (EU) nr. 1143/2014 fastsættes det, at Kommissionen vedtager formatet for det dokument, der tjener som dokumentation for den tilladelse, som en medlemsstats kompetente myndigheder giver, til at udføre forskning eller ex situ-bevaring vedrørende invasive ikkehjemmehørende arter, som er problematiske på EU-plan, som beskrevet i artikel 8. Der kan også gives tilladelse til videnskabelig produktion og efterfølgende medicinsk anvendelse af disse arter.
I den ene ende er tekstilmaterialet fastgjort til rullemekanismen, der er bestemt til indbygning i dørpanelet på en bestemt motorkøretøjsmodel. I den anden ende er tekstilmaterialet fastgjort til plastskinnen, der er forsynet med en mekanisme, som gør det muligt at fastgøre skinnen til motorkøretøjets vinduesramme, når tekstilmaterialet er rullet ud, for at beskytte mod solen. Varen dækker ikke ruden helt.

Tarifering i henhold til almindelig tariferingsbestemmelse 1 og 6 vedrørende den kombinerede nomenklatur, bestemmelse 7 f) til afsnit XI og teksten til KN-kode 6303, 6303 12 og 6303 12 00.

Tarifering under KN-kode 8708 29 90 som dele af eller tilbehør til motorkøretøjers karrosserier henhørende under pos. 8703 er udelukket, da varen ikke er nødvendig for motorkøretøjets funktion, og den gør heller ikke motorkøretøjet egnet til at udføre et bestemt arbejde eller øger dets anvendelsesmuligheder eller videre sætter det i stand til at udføre et særligt arbejde i forbindelse med dets hovedfunktion (se sag C-152/10, Unomedical, ECLI:EU:C:2011:402, præmis 29 og 36).

Da varen er udformet til at være fastgjort permanent til et bestemt motorkøretøjs dørpanel (der er en åbning i dørpanelet), og den ikke kan fjernes og fastgøres til en vilkårlig anden rude, betegnes den som et rullegardin henhørende under pos. 6303. Desuden er sammenlignelige varer som f.eks. rullegardiner til ruder i jernbanevogne ligeledes omfattet af pos. 6303 (se også de forklarende bemærkninger til HS, pos. 6303, første afsnit, punkt 2).

Varen er et rullegardin af tekstilmateriale henhørende under afsnit XI og ikke en jalousi af plast henhørende under underposition 3925 30 00, da plastmaterialet kun tjener til fastgørelsen.

Varen er samlet af dele af tekstilmateriale, plast og metal. Det er derfor en konfektioneret vare.

Varen skal derfor tariferes under KN-kode 6303 12 00 som rullegardiner af trikotage af syntetiske fibre.
(5)

Udkastet til vurderingsrapport blev behandlet af medlemsstaterne og autoriteten. Den 3. december 2014 forelagde autoriteten Kommissionen sin konklusion om risikovurderingen vedrørende 3-decen-2-on (2). Autoriteten konkluderede, at forekomsten af positive genotoksicitetsresultater og den begrænsede mængde toksikologiske data ikke gjorde det muligt at fastsætte endelige toksikologiske referenceværdier, og derfor kunne risikovurderingen for brugerne, arbejdstagerne, tilstedeværende, beboerne og forbrugerne ikke gennemføres. Den konkluderede endvidere, at vurderingen af ansøgningen vedrørende maksimalgrænseværdier med anmodningen om at undtage 3-decen-2-on fra fastsættelse af maksimalgrænseværdier ikke kunne afsluttes, idet der ikke foreligger tilstrækkelige oplysninger til at konkludere, om anvendelsen af 3-decen-2-on som aktivstof i plantebeskyttelsesmidler ikke vil have umiddelbare eller forsinkede skadelige virkninger for menneskers sundhed, herunder for sårbare grupper, gennem kostindtag.
PHMB (1600; 1.8) (polyhexamethylenbiguanidhydrochlorid med en gennemsnitlig antalsmiddelmolekylvægt (Mn) på 1600 og en gennemsnitlig polydispersitet (PDI) på 1.8)

IUPAC-navn: Copoly(bisiminoimidocarbonyl, hexamethylenhydrochlorid), (iminoimidocarbonyl, hexamethylenhydrochlorid) EF-nr.: Ikke relevant CAS-nr.: 27083-27-8 og 32289-58-0

956 g/kg (beregnet tørvægt). Aktivstoffet som industrielt fremstillet er en vandig opløsning af 20 vægtprocent af PHMB (1600; 1.8).

1. juli 2017

30. juni 2027

4
Den person, der er ansvarlig for at bringe en behandlet artikel, der er behandlet med eller indeholder PHMB (1600; 1.8), i omsætning, skal sikre, at mærkningen af artiklen indeholder de oplysninger, der er anført i artikel 58, stk. 3, andet afsnit, i forordning (EU) nr. 528/2012.

I betragtning af de risici, der er konstateret for menneskers sundhed, bør etiketter og eventuelle sikkerhedsdatablade til brugsklare servietter angive, at anvendelsen er begrænset til områder, der ikke er tilgængelige for offentligheden, medmindre det godtgøres, at risikoen kan reduceres til et acceptabelt niveau med andre midler.

I betragtning af de risici, der er konstateret for menneskers sundhed, må brugsklare servietter ikke godkendes til anvendelse af ikke-erhvervsmæssige brugere, medmindre det kan godtgøres, at risikoen kan reduceres til et acceptabelt niveau.

I betragtning af de risici, der er konstateret for menneskers sundhed og for miljøet, må produkter ikke godkendes til anvendelse som desinfektionsmiddel af medicinsk udstyr ved dypning, medmindre det kan godtgøres, at risikoen kan reduceres til et acceptabelt niveau.

I betragtning af de risici, der er konstateret for menneskers sundhed og for miljøet, må produkter ikke godkendes til behandling af svømmebade, medmindre det kan godtgøres, at risikoen kan reduceres til et acceptabelt niveau.

3
En vare i form af en tegnetavle af plast, der måler ca. 31 × 32 cm, og som har en lysende, lagdelt og magnetisk overflade til at tegne og slette på, der er omsluttet og fastholdes af en plastramme. En tegnepen af plast med metalspids er fastgjort til tavlen med en snor. Pennens metalspids og den magnetiske overflade gør det muligt at tegne billeder, bogstaver osv., når spidsen presses ned mod overfladen. Fire små magnetiske stempler af plast, der ligger løst i plastrammen, kan anvendes til at stemple figurer på overfladen. Slettefunktionen fungerer ved, at det øverste plastlag løftes, hvorved den magnetiske funktion afbrydes, hvilket styres af en indbygget mekanisme nederst på tegnetavlen. Varen er designet til at underholde børn. (1) Se billede.

9503 00 95
En artikel overvejende udført i plastik i form af en tilspidset cylinder (såkaldt »LED-glitterlampe«), der er ca. 17 cm høj. Artiklen har en bred fod og spidser til i toppen, og midterdelen består af gennemsigtig plastik. Midterdelen er dekoreret på indersiden med en stiliseret figur, der forestiller en pige, og er fyldt med en gennemsigtig væske, som indeholder glitterpartikler. Foden indeholder en række batteridrevne lysdioder (LED'er). Når artiklen rystes, lyser midterdelen blidt op i forskellige farver. Lampen lyser i ca. et minut, efter at den er blevet rystet. Se billede. (1)

3926 40 00
(7)

Kina var imidlertid af den opfattelse, at den foranstaltning, der blev truffet af Den Europæiske Union ved gennemførelsesforordning (EU) nr. 924/2012 for at gennemføre de oprindelige rapporter, var uforenelig med adskillige bestemmelser i antidumpingaftalen og GATT 1994. Den 30. oktober 2013 anmodede Kina om høringer med Den Europæiske Union i medfør af artikel 4 og artikel 21.5 i WTO's »Forståelse vedrørende reglerne og procedurerne for tvistbilæggelse« (»DSU«). Den 5. december 2013 anmodede Kina om nedsættelse af et panel i henhold til artikel 21.5 i DSU (»overholdelsespanelet«). Den 27. marts 2014 sammensatte WTO's generaldirektør overholdelsespanelet.
(17)

Kommissionen indhentede og efterprøvede alle de oplysninger, som den anså for nødvendige, for foreløbigt at kunne afgøre, om der var tale om dumping og deraf følgende skade, og om Unionens interesser blev berørt. Der blev gennemført kontrolbesøg i henhold til grundforordningens artikel 16 hos følgende virksomheder: a) EU-producenten: — Hyet Sweet S.A.S (tidligere Ajinomoto Sweeteners Europe S.A.S), Gravelines, Frankrig b) Brugere: — Princes Limited, Liverpool, Det Forenede Kongerige — Wrigley Company Limited, Plymouth, Det Forenede Kongerige c) Eksporterende producenter i det pågældende land: — Sinosweet-gruppen (»Sinosweet«), herunder: — Sinosweet Co., Ltd., Yixing city, Jiangsu Province, Kina, og — Hansweet Co., Ltd., Yixing city, Jiangsu Province, Kina — Niutang-gruppen (»Niutang«), herunder: — Nantong Changhai Food Additive Co., Ltd., Nantong city, Jiangsu Province, Kina, — Changzhou Niutang Chemical Plant Co., Ltd., Niutang town, Changzhou city, Jiangsu Province, Kina, og — Changmao Biochemical Engineering Co., Ltd, Changzhou city, Jiangsu Province, Kina (»Changmao«) d) Importører, der er forretningsmæssigt forbundet med de eksporterende producenter: — Niutang UK Co., Ltd., Telford, Shropshire, Det Forenede Kongerige e) Producent i referencelandet: — Ajinomoto Co., Tokyo, Japan.
(3)

I artikel 155 i forordning (EU) nr. 1308/2013 er det fastsat, at medlemsstaterne kan tillade anerkendte producentorganisationer eller anerkendte sammenslutninger af producentorganisationer at udlicitere alle deres aktiviteter undtagen produktion i de sektorer, hvor udlicitering er tilladt af Kommissionen. Udlicitering er på nuværende tidspunkt mulig for sektoren for frugt og grøntsager og sektoren for olivenolie og spiseoliven. Under hensyntagen til de økonomiske aspekter, der er involveret, og til de fordele, der for producentorganisationer og sammenslutninger af producentorganisationer samt for medlemmerne af disse kan være forbundet med udliciteringen af visse aktiviteter, bør muligheden for udlicitering være til stede for alle sektorer.
(7)

Domstolen afsagde derefter selv dom i sagen. Det fremgik, at: »… Kommissionen burde have undersøgt de velbegrundede krav, som appellanterne havde indgivet på grundlag af grundforordningens artikel 2, stk. 7, litra b) og c), med henblik på at opnå markedsøkonomisk behandling inden for rammerne af den antidumpingprocedure, der er omhandlet i den anfægtede forordning. Det skal herefter fastslås, at det ikke er udelukket, at en sådan undersøgelse i forhold til appellanterne ville have ført til pålæggelse af en endelig antidumpingtold, som var forskellig fra den told på 16,5 %, som de blev pålagt i henhold til den anfægtede forordnings artikel 1, stk. 3. Det fremgår således af denne bestemmelse, at den eneste kinesiske operatør, som indgik i stikprøven, og som opnåede markedsøkonomisk behandling, blev pålagt en endelig antidumpingtold på 9,7 %. Hvis Kommissionen havde konstateret, at de markedsøkonomiske principper ligeledes var fremherskende for appellanterne, ville de, som det fremgår af denne doms præmis 38, når beregningen af en individuel dumpingmargen ikke var mulig, ligeledes have draget fordel af denne sats« (præmis 42 i dommen i sag C-249/10 P og præmis 36 i dommen i sag C-247/10 P).
(4)

En mængde på 68 123 ton forblev uudnyttet efter den 15. januar 2016. Det er derfor hensigtsmæssigt, at denne mængde gøres tilgængelig for de medlemsstater, der har meddelt, at de fortsat ønsker at gøre brug af støtteordningen for privat oplagring, og at mængden fordeles mellem medlemsstaterne, idet der tages hensyn til de mængder, medlemsstaterne ansøgte om støtte til frem til den 15. januar 2016.
3.

I forbindelse med vurderingen af, hvorvidt betingelserne i stk. 1 og 2 er opfyldt, kan Den Europæiske Centralbank bede kreditinstitutterne om at fremsende følgende dokumentation: a) En skrivelse undertegnet af kreditinstituttets retlige repræsentant, som er godkendt af ledelsesorganet, hvoraf det fremgår, at kreditinstituttet opfylder alle de betingelser for undtagelse, som er fastsat i artikel 400, stk. 2, litra d), og artikel 400, stk. 3, i forordning (EU) nr. 575/2013. b) En juridisk udtalelse, udstedt af en ekstern uafhængig tredjepart eller af en intern juridisk afdeling og godkendt af ledelsesorganet, som dokumenterer, at der ingen hindringer er som følge af gældende lovbestemmelser, herunder skattelovgivning, eller bindende aftaler for, at et regionalt eller centralt organ vil kunne tilbagebetale eksponeringer til kreditinstituttet i rette tid. c) En erklæring undertegnet af den retlige repræsentant, som er godkendt af ledelsesorganet, hvoraf det fremgår, at: i) der ingen praktiske hindringer er for et regionalt eller centralt organs rettidige tilbagebetaling af eksponeringer til kreditinstituttet, ii) det regionale eller centrale organs eksponeringer er begrundet i netværkets finansieringsstruktur, iii) processen til godkendelse af en eksponering mod et regionalt eller centralt organ samt overvågnings- og kontrolprocessen for sådanne eksponeringer, på såvel den retlige enheds niveau som på konsolideret niveau, svarer til den, der anvendes ved udlån til tredjepart, iv) der er blevet taget højde for koncentrationsrisikoen, som opstår fra eksponeringerne mod det regionale eller centrale organ, som led i kreditinstituttets overordnede ramme for risikovurdering. d) Dokumentation undertegnet af den retlige repræsentant og godkendt af ledelsesorganet, hvoraf det fremgår, at kreditinstituttets procedurer for risikoevaluering, -måling og -kontrol er de samme som det regionale eller centrale organs, og at kreditinstituttets risikoforvaltningsprocedurer, IT-system og interne rapportering gør det muligt for ledelsesorganet kontinuerligt at overvåge niveauet for den store eksponering og dens forenelighed med kreditinstituttets risikostrategi på niveauet for den retlige enhed og, hvor det er relevant, konsolideret niveau, og med principperne om sund likviditetsstyring inden for netværket. e) Dokumentation, hvoraf det fremgår, at kreditinstituttets interne kapitalkravsvurderingsprocedure klart identificerer den koncentrationsrisiko, der opstår som følge af de store eksponeringer mod det regionale eller centrale organ, og at denne risiko forvaltes aktivt. f) Dokumentation, hvoraf det fremgår, at forvaltningen af koncentrationsrisikoen er i overensstemmelse med netværkets genopretningsplan.
(1)

For at sikre ensartethed i indberetningsforpligtelserne og for at mindske den administrative byrde for enheder, der er underlagt sådanne forpligtelser, er det nødvendigt at ensrette indberetningsforpligtelserne i henhold til denne forordning og i henhold til Kommissionens delegerede forordning, som skal vedtages i henhold til artikel 27, stk. 3, tredje afsnit, i Europa-Parlamentets og Rådets forordning (EU) nr. 600/2014 (2).
(5)

Som opfølgning på en ansøgning, som Lycotec Ltd indgav i henhold til artikel 14, stk. 1, litra a) i forordning (EF) nr. 1924/2006, skulle autoriteten afgive udtalelse om en sundhedsanprisning vedrørende L-tug-lycopen og reduktion af kolesterol bundet til lipoprotein med lav densitet (i det følgende benævnt »LDL-kolesterol«) i blodet (spørgsmål nr. EFSA-Q-2014-00590 (2)). Den af ansøgeren foreslåede anprisning havde følgende ordlyd: »L-tug-lycopen har vist sig at sænke/reducere kolesterolindholdet i blodet. Et højt kolesteroltal er en risikofaktor i forhold til udvikling af koronar hjertesygdom«.
(14)

Den 8. januar 2015 modtog Kommissionen og medlemsstaterne den videnskabelige udtalelse fra autoriteten, som konkluderede, at der ikke på grundlag af de fremlagte oplysninger var fastslået en årsagssammenhæng mellem indtag af Teestar™, et ekstrakt af bukkehornsfrø, der er standardiseret ved sit indhold af galactomannan, og reduktion af den glykæmiske respons efter måltidet. I udtalelsen bemærkede autoriteten også, at dyreundersøgelser af potentielle mekanismer i fraværet af dokumentation for, at Teestar™ indvirker på den glykæmiske respons efter måltidet hos mennesker, ikke støtter den videnskabelige underbygning af anprisningen. Eftersom anprisningen således ikke opfylder kravene i forordning (EF) nr. 1924/2006, bør den ikke godkendes.
(3)

Kommissionen undersøgte Grækenlands indsigelse og fandt, at den kunne antages. Ordet »Telemea«, som indgår i betegnelsen »Telemea de Ibănești«, er næsten identisk med betegnelsen »Τελεμές« (Telemés), som anvendes i Grækenland. »Τελεμές« (Telemés) er en saltet hvid ost, der fremstilles i forskellige dele af Grækenland i kommerciel målestok. Ifølge indsigelsen er der risiko for, at registrering af betegnelsen »Telemea de Ibănești« vil skade den delvis enslydende betegnelse »Τελεμές« (Telemés) og eksistensen af produkter, som har været lovligt markedsført i Grækenland i mindst fem år forud for datoen for offentliggørelsen af ansøgningen om registrering af betegnelsen »Telemea de Ibănești«.